СЕГА - Апатията на гражданите бетонира "Борисов 3"
Общо 389,321,776
Страници 22,770
Управляващата коалиция между ГЕРБ и "Обединени патриоти" и кабинетът "Борисов 3" се крепят на усещането в обществото, че нови парламентарни избори няма да променят нищо. Дори корупционните скандали около властта нямат отглас, който биха направили в близкото минало. Доверието в институциите е отчайващо ниско, а след серията от редовни и предсрочни вотове избирателите вече са уморени и крайно апатични. Това са основните изводи от новото проучване на социологическа агенция "Афис", направено между 21 и 25 юли.
"След изтощителната поредица от избори през последните четири години апатията и разочарованието от институциите и партиите вземат връх. Независимо от всичко това едва 12 на сто е делът на хората, които желаят нови парламентарни избори. Близо 40% смятат, че в една или друга форма правителството ще се задържи до края на мандата си", се казва в анализа. Забележителното е, че гражданите са примирени, при положение че няма нито един актуален проблем, по които намеренията или действията на управляващите да срещат разбиране или одобрение от гражданите - от икономиката и социалната политика до международните отношения.
"Мнозинството от гражданите преценяват, че живеят по-зле в сравнение с миналата година и нямат позитивни очаквания за близкото бъдеще", пише в изследването. Във всяко домакинство има най-малко един човек, който е емигрирал или възнамерява да го стори. През миналата година това е било валидно за всяко второ домакинство. Във всяко второ домакинство пък днес има най-малко един работещ, който е загубил работата си или се опасява, че може да я загуби в близко време. М.г. този дял се е отнасял за всяко трето домакинство.
Според проучването кабинетът се крепи на "баналността" - поведението на управляващата партия е добре познато, макар и неодобрявано, а опозицията не е достатъчно мощна и безусловно приемлива, за да наложи обществен натиск за промяна. "Дори и корупционните и другите скандали около властта не правят това впечатление, които биха направили в близкото минало", смятат от "Афис".
Президентът Румен Радев има най-високо доверие от всички институции, чиято работа българите следят. Доверието в него е 59,8%, а недоверието - 40%. Втори е Европейският съюз, в който вярват 55,3 срещу 44,6 на сто. "Въпреки Брекзит, бежанския проблем и всичко случващо се в държавите от континента Европа за пореден път се превръща в извор на надежда и символизира антитезата на разочарованието от националната политика", гласи изводът в доклада. На дъното е съдебната система, следвана по петите от Народното събрание. "Въпреки че мандатът е още в началото си, рейтингът му е на стойности, характерни за края на дейността на парламента, и близки до атмосферата, която е типична за навечерието на нови избори", смятат авторите. Прави впечатление, че синдикатите са трети по събрано недоверие.
Допитването показва, че ако имаше избори днес, в новия парламент биха влезли същите партии и коалиции, които са в сегашния. "Най-малко щети от положението понася главната опозиционна сила БСП, заради което дистанцията между нея и ГЕРБ се е скъсила до стойности, регистрирани непосредствено преди изборите през пролетта", твърдят социолозите.
В списъка с проблеми, които хората оценяват като най-съществени, с бързи темпове се придвижват нагоре теми като финансовата стабилност на държавата, демографската криза, здравеопазването и битовата престъпност. "Наред с проблемите на бедността и безработицата, които трайно заемат челото на класацията, споменатите теми вече образуват нова потенциална група от водещи проблеми, които са на път да заемат центъра на обществените страхове и притеснения. Дори и инициативите на властта по някои по-конкретни въпроси се натъкват на масово неразбиране и неодобрение", се казва в заключение.
56,3% от анкетираните не искат под никаква форма да се разрешава на чужденци да купуват земеделска земя, а само 5,3 на сто са против каквито и да е ограничения. 50 на сто искат държавата да запази паметниците от социализма, а под 10% са за повсеместното им бутане. 44% на сто желаят паметникът пред НДК да се запази и поддържа в първоначалния си вид (той вече е разрушен). 18% очакват "1300 г. България" да се замени с друг паметник, а още толкова смятат, че там е добре да се оформи зелена площ.
30 Юли 2017 18:33
Ей, дочака. Ами ако не дай Боже наесен покрай европейското отново се разбунят?
30 Юли 2017 19:32
Не се знае! Иде зима , не се знае и цената на шужуците каква ще е.
30 Юли 2017 19:36
Аз бих гласувала за всяка партия, която ще махне калинките от всички нива на управление. Нашествието от калинки свързвам с ГРБ, защото по време на тяхното вече 7-8 годишно управление тенденцията се укрепи и разгърна. Това създава много проблеми и неблагополучия не от друго, ами от чиста глупост. Напоследък обаче почвам да си мисля, че може би това е нивото и който и да дойде няма начин да го повиши. Дали и част от 40-те% не си мислят същото?
30 Юли 2017 20:22
А кой да дойде? Изгладнялото БСП ли?
30 Юли 2017 22:52
Ъхъм... С чисто нови бетонни ботуши е. Подскоци на място и търчане в кръг. Нулев капацитет и пълно безхаберие. Ибрикчийство и слугинаж... Пълен бетон! И председателството няма да Го спре да потъва. Колкото и помпи да му удрят писарите и сахибите, отърване няма!
31 Юли 2017 00:34
По-добре изгладнялото БСП, отколкото гербаджии, които нямат наяждане.
31 Юли 2017 04:22
Хората чувствуват, че няма кой да предложи промяна. За ГЕРБ няма какво да говоря, те, освен всичко друго, са и най големия ни срам след Освобождението. БСП за нищо не става, тя няма идентичност, компас и посока, освен планът на вождовете й да я превърнат в ляво либерална социалдемократическа малка партийка, крепител на статуквото. БСП , откакто е създадена под това име, отлично се справя със задачата си да неутрализира и утилизира левия вот. Останалите, от хранениицте на "Америка за България" до Сидеров, щяха да са супер смешни, ако не беше страшно да ги виждаме като ...елити и те, прости Господи.
Създадената от прехода пяна, политическа, културна, икономическа и т.н. е несъвместима със живота на нацията. Тази гнус, която ни управлява и поучава, стриже и дои и търгува с националния суверенитет, май не може да бъде изчистена отвътре - точно както при соца, едно към едно. Хората затова се надат на ЕС, белким от там дойдат някакви правила и някаква управия. Всуе. Западът, бил той ЕС или Америка, не се интересува от съдбата на българите. Територията ще остане, хора ще се намерят.
31 Юли 2017 04:28
Западът, бил той ЕС или Америка, не се интересува от съдбата на българите.
Напротив, интересува се, и то много - Западът цели с всякакви средства да ликвидира българите.
31 Юли 2017 04:31
Оке от същото проучване:
Какво да се направи с паметниците, останали от времето на социализма?
(в % от всички анкетирани – Юли 2017)
Всички да бъдат запазени	49.9
Да бъдат запазени само някои от тях	29.8
Всички да бъдат премахнати	9.1
Без мнение	11.2
Какво да се направи с паметника „1300 години България“ пред НДК?
Да се запази и поддържа в първоначалния му вид	43.9
Да се премахне и да се замени с друг паметник	18.7
Да се премахне и на мястото му да остане зелена площ	18.5
Без мнение	18.9
Трябва ли да се разреши земеделска земя да се продава на чужденци?
Да, без ограничения	5.3
Да, но ако са граждани на държави от ЕС	6.9
Да, но с условие да я обработват	14.9
Да, но с условие да са живели в България за определен период	9.5
Не, при никакви условия	56.3
Без мнение	7.1
31 Юли 2017 07:26
Пропорционалната избирателна система бетонира Борисов. Бетонира и безпринципните коалиции. Затова е и апатията. Каквито и нови избори да се направят - все ще е същото.
31 Юли 2017 08:51
не апатията на гражданите, а лъжите на всички и пословичната им наглост, на политиците, е в основата на всичко. а и е въпрос на време тиквите и комунистите да управляват заедно под една или друга форма.
31 Юли 2017 10:01
Интересно , защо никой не задава елементарно въпроса , защо е това положението в РБ и оттам отговорите за решението им е също елементарен .Става все по-тъпо , анкети , анализи и прочие безсмислици , когато защо е така е .....?
31 Юли 2017 11:21
АПАТИЯТА НА ГРАЖДАНИТЕ е резултат от добре обмислено и перфектно изпълнено мероприятие на бившата ДС, БКП и БСП.
От теорията за "синьо-червената мъгла", през манипулирането на честните и внедряване на подставени в десницата, до активните мероприятията срещу правителствата на СДС (Филип Димитров) и ОДС (Иван Костов) - всичко е лесно проследимо и без откровенните признания на Димитър Иванов - гесопатото.
Затова до някъде съм доволна от Бойко Борисов - поне не е от водещата група на ДС-БСП бандата.
31 Юли 2017 11:26
Не е апатията на гражданите а липсата на алтернатива. Корнелия Нинова показа че е в пъти по-зле от Борисов. Другите няма да ги коментирам, не си струва.
И що? Ква им е файдата?
31 Юли 2017 11:33
Така е, а какво правим?
ГЕРБ не става, БСП не става, но никой не казва от съществуващите поне 300 партии става ли някоя? И си го обяснявам с това, че всички парти всъщност се създават и състоят от едни и същи хора, избрали политиката за препитание и затова преминават от една партия в друга или създават нова, но от същите хора. Ако някога БСП е имала, не знам точно, може би милион членове, сега тази бройка съответства на всички, занимаващи се активно с политика или подкрепящи активно различните партии.Разбира се, не става дума за избирателите - една част от тях са принудените по икономически или семейни причини да гласуват, а останалата част са маргинализираните групи, гласуващи срещу облага или етнически.
При това положение как може да се очаква появата на някаква извънземна партия, която да измете калинките и да възцари ред и справедливост - та нали първата й работа е да сложи свои калинки и да възцари ред и справедливост за себе си и своите поддръжници. Красота отвсякъде!
31 Юли 2017 11:47
Мнения: 10,631
Единственият начин е като се спре възможността политиката да е най-доходния бизнес.
bachym
31 Юли 2017 11:48
Begemot 31 Юли 2017 04:22
Герб управлява от името на 1153001 граждани
за другото страдам като теб
НО аз си мисля че Герб са хунтата която доведохме на власт
а хунтата идва когато ...
и си отива когато
31 Юли 2017 11:51
Друго си е Премиерин, който чистосърдечно споделя, че на христова възраст още е бил "малък" ("... когато са приемали Маастрихтските критерии (1992 г.!) и аз съм бил малък..."
Ми Той все още е един младеж! Как да не Му се радват хората! Младенец сущий!
Досущ като "Ибо управлявахме, господи!", ясновидеца от Драгалевци и Симо Две... Непорочни младежи и тук таме младежки като Шенгения Пръмова и КриСталинка... Все протокомсомолци без късмет!
31 Юли 2017 13:20
"Дори и корупционните и другите скандали около властта не правят това впечатление, които биха направили в близкото минало".
Ми, кво да напраим повече? Изтощихме се вече, не че не ни пука.
Защото – и да крещим, и да протестираме, все тая.
Пълен застой! Абсолютна стагнация, както по времето на Брежнев (нищо, че се повтарям от вчера!)!! И нищичко не мръдва – нито в едната, нито в другата посока!!!
31 Юли 2017 13:31
posledna 31 Юли 2017 11:33
Аз не знам, уви, какво да правим. Ако имах ясен и най - важното, реалистичен план за излизане от положението, щях да се опитам да го лансирам някак в общественото пространство - като идея ли, като блог ли, като партия ли...Но нямам такъв план. Мога само да кажа, че "какво да правим" ме занимава непрекъснато и това е основна причина да съм във форума , да видя идеите на другите и да избистря своите.
Това, за което нямам съмнение, че е първа стъпка , е определянето на проблема, диагностиката. Сама по себе си тази стъпка е дълга история, не е лесно да влезе във формата на постинг. На мен все повече ми се струва, че като се махнат конюнктурните събития и се погледне в перспектива, българите са в апатия не само по повод "меката диктатура" на Борисов и калинките. Българите ми се виждат в апатия след националните катастрофи на Балканската и Първата световна войни. От там нататък някак си е пречупен националния дух, историята ни носи и лашка и ние ставаме майстори на индивидуалното оцеляване, без да искаме да разберем и приложим отстояването на някакъв колективен интерес. Това - независимо от идеологиите и геополитическите пристрастия. Като ги сложиш и тях , получава се същата пасивна и апатична маса, но разделена на две, в състояние на някаква слаботечаща гражданкска война ( с изостряния, от време на време - 1923,25, 44, 89, 96) и така от 1918 досега.
Еи го на , Бай Суджук, типичен пример. Той оцелява и ще оцелява, защото няма идеология и не отстоява никакъв национален интерес, напротив. Политическото му позициониране като десен, член на ЕНП и т.н. е просто маркетинг. Той търгува ( хем ефтинко) с национален интерес и е на далавера, покрай него много малки бай суджучета са на по-малки части от далаверата и така, с държавната админситрация и местните дерибейчета и партийни фирмички, плюс цигански купен вот и мъртви души има милион- милион и половина избиратели. Стигат му да управлява за десетилетия страната, около 50% не гласуват от много години - не виждат смисъл...
31 Юли 2017 13:37
Бобърче 30 Юли 2017 20:22
Стига с това "страшилище" БСП! ГЕРБ доказаха. че са доказано некадърни, крадливи, а "наглите" могат само да взимат уроци от тях. ГРОБ са национални предатели, доказано поставят интересите на България под тези на САЩисаните, ЕС и разбира се далече под собствените си интереси. В правителството няма нито един, който да отговаря на изискванията за съответния пост, нямат даже образователен ценз за заеманата длъжност, да не говорим за опит. Някои даже са без дипломи! Един Суджук наскоро плачеше, че Европа го била предала по отношение на Южен поток, а преди това се биеше в гърдите, че е спрял три важни руски проекта - национален предател е той! Предаде и Ирина Бокова изпълнявайки чужди поръчки. Управлява ни един ветропоказател, който изпълнен със страх, глупост и некомпетентност си сменя мнението и се върти по-бързо от ротора на турбина във ВЕЦ.
Но ще си Го избираме докато ни доведе до национална катастрофа размахвайки страшилището БСП!
Ако Алеко Константинов беше жив, щеше да напише епопея описвайки битието на Булката Беглец, която ни управлява. Но явно си го заслужаваме...
31 Юли 2017 13:40
българите са в апатия не само по повод "меката диктатура" на Борисов и калинките. Българите ми се виждат в апатия след националните катастрофи на Балканската и Първата световна войни.
Нема апцелютно никаква нужда да се ходи чак толкоз далеч назад!
Застоят и пълната разруха на обществото са с днешна дата.
Той търгува ( хем ефтино) с национален интерес и е на далавера, покрай него много малки бай суджучета са на малки части от далаверата и така, с държавната админситрация и местните дерибейчета и партийни фирмички, плюс цигански купен вот и мъртви души има милион- милион и половина избиратели. Стигат му да управлява за десетилетия страната, около 50% не гласуват от много години - не виждат смисъл...
Налага ми се, по една или друга причина отблизо да наблюдавам посочените от теб структури и процеси. Ще добавя още нещо. Върви смяна на поколенията в ГЕРБ, вероятно под външен диктат и шепот на сахиби-шепотници. Поколението, с което идентифицираме предходните им управления бива бавно, но неотклонно изтиквано. Вероятно, оценено като ненадеждно - заради партийно или комсомолско минало (основно заради БКП). Рекрутират се калинки в "младенеческа" възраст, без памет и спомен от преди 89-та. В мнозинството си без опит, без квалификация, с твърде съмнително качество на полученото образование. И заради това - свръхлоялни. Защото са наясно, че при естествен професионален отбор щяха да са подминати със снизходителна усмивка. Тези мамини мамелюци са безогледни и безпощадни, скрити зад лъжовната невинност на девствения, необременяван с мисъл, ум. След вълната уруспии от ГЕРБ-жени, следва тяхната - на младенците от ГЕРБ-младежи.
И именно тук, навярно, е и уязвимостта им, резултат от грешната преценка на местната специфика от страна на сахибите-шепотници. Нашите младежи съзряват по-късно от техните, по-късно стават самостоятелни, качествата им, ако имат шанс, се развиват по-късно. Тази незрялост и липса на опит ще породи уязвимост. СЕГА, незастрашени, все още се справят. Но под натиск, при удар, в криза, няма да издържат. Меки са им фонтанелките още, за да посрещнат удар глава о глава. Ще им хрущят хрущялчетата
31 Юли 2017 14:15
усещането в обществото, че нови парламентарни избори няма да променят нищо.
за това заслуги имат всички видни и не толкова видни български политици на които живота и трудовият им стаж мина с логото "Дупетат"
31 Юли 2017 14:28
Тези мамини мамелюци са безогледни и безпощадни, скрити зад лъжовната невинност на девствения, необременяван с мисъл, ум.
Вероятно имаш предвид Кире Контрабандисто, оня Зарков и подобните им. Присмял се хърбел на щърбел...